open-index/open-wikipedia-markdown huggingface dataset:
נאז ריד

**נאזרון הילטון "נאז" ריד** (באנגלית: **Nazreon Hilton "Naz" Reid**; נולד ב-26 באוגוסט 1999) הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסנטר.

## קריירת מכללות
ריד נולד וגדל בעיר אסברי פארק שבניו ג'רזי, ובשנת 2018 החל ללמוד באוניברסיטת המדינה של לואיזיאנה ("LSU"). בעונתו היחידה בקבוצת הכדורסל של האוניברסיטה, רשם ריד ממוצעים של 13.6 נקודות ו-7.2 ריבאונדים למשחק.

## קריירת משחק מקצועית
לאחר שלא נבחר על ידי אף קבוצה בדראפט ה-NBA 2019, חתם ריד על חוזה בקבוצת מינסוטה טימברוולבס. לאורך עונת הרוקי שלו שותף ב-30 משחקים עם הטימברוולבס וקלע 9.0 נקודות בממוצע למשחק, ובעונה העוקבת הפך לשחקן ספסל בכיר, כששיחק ב-70 משחקים ורשם ממוצעים של 11.2 נקודות ו-4.6 ריבאונדים למשחק.

ריד נבחר לשחקן השישי לעונת 2023/24.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:שחקני NBA שלא נבחרו בדראפט
קטגוריה:כדורסלני מינסוטה טימברוולבס
קטגוריה:כדורסלני איווה וולבס
קטגוריה:אמריקאים שנולדו ב-1999
Comme des Garçons (Like the Boys)

**Comme des Garçons (Like the Boys)** (בעברית: **כמו הבנים**) הוא שיר של הזמרת היפנית-בריטית רינה סאוואיאמה. השיר יצא ב-17 בינואר 2020 כסינגל השני מתוך אלבום הבכורה של סאוואיאמה, *Sawayama*, דרך חברת התקליטים Dirty Hit. השיר משלב ז'אנרים שונים כגון דיסקו, דאנס, פאנק, האוס, אלקטרוהאוס וסינת'פופ.

ב-21 בפברואר 2021, פורסם רמיקס לשיר, בהשתתפות הזמרת והדראג קווין הברזילאית פבלו ויטאר.

## רקע
כשדיברה על התוכן הלירי של הרצועה, קבעה סאוואיאמה, "כשכתבתי את השיר הזה רציתי מצד אחד לחקור בצורה מילולית את הרעיון שאנשים יצטרכו לאמץ תכונות גבריות שליליות כדי להיראות בטוחים, ואילו מצד שני ליצור מחווה למוזיקת הריקודים של שנות האלפיים, שגרמה לי להרגיש ביטחון. הרעיון הוא שגרסת הביטחון המקובלת חברתית היא להתנהג "כמו הבנים", אחרת בתור אישה יכנו אותך "bitch" (כלבה) - אבל במועדון אנו הופכים את המילה "bitch" לסימן לביטחון אולטימטיבי ("yes bitch," "work bitch"). רציתי לחבר את שני אלה ביחד ולהכין באנגר מועדונים אופנתי שגורם לך להרגיש כמו ה-"bitch" שאתה". במקור, נכתב השיר בהשראת שיחה על "היהירות של בטו או'רורק במירוץ לנשיאות".

## הרכב
בשיר משולבים ז'אנרים שונים, בהם דיסקו, דאנס, פאנק, האוס, אלקטרו האוס וסינת'פופ. ההפקה בחלקה היא לו-פיי, בעלת השפעות של יורודאנס, בס "שמן", סינת'ים "קופצניים", ביט "נוצץ" וקצב של 119 פעימות לדקה. מבחינה לירית, זוהי "חגיגה צוננת של ביטחון אמיתי", vמבקרת את הציפייה החברתית: "כיצד אנשים, ללא קשר למגדר, מצפים לעיתים קרובות להביע אמון רק בדרכים גבריות קונבנציונליות".

גרסת הרמיקס הופקה על ידי של הדיג'יי הברזילאי בראבו, תוארה כ-"מדבקת" וכוללת ביט "מוכן למועדון" וסינת'ים "ניסיוניים".

השיר הצליח לצבור למעלה מ-24 מיליון השמעות ברשת הזרמת המדיה ספוטיפיי.

## וידאו קליפ
ב-26 בפברואר 2020, עלה הוידאו קליפ הנלווה לשיר ליוטיוב. הקליפ בוים על ידי אדי וילן, והוא "בהשראת שנות ה-90".

## רשימת רצועות
***הורדה דיגיטלית**
#
***הורדה דיגיטלית – רמיקס של בראבו**
#
#
#"" – 3:23

## הערות שוליים

קטגוריה:שירי רינה סאוואיאמה
קטגוריה:שירים באנגלית
קטגוריה:שירי מוזיקת דאנס
קטגוריה:שירי פאנק (Funk)
קטגוריה:שירי אלקטרו האוס
תהליך קוואזי סטטי

**תהליך קוואזי סטטי** בתרמודינמיקה הוא תהליך תרמודינמי, שקורה לאט מספיק כך שהמערכת תישאר בשיווי משקל תרמודינמי במהלכו. המילה "**קוואזי**" מקורה בלטינית, (quasi) פירושה כאילו. זהו תהליך כמעט סטטי. כאשר המערכת עוברת ממצב אחד למצב אחר, בכל צעד של המעבר היא כמעט בשיווי משקל. דוגמה לכך היא התרחבות קוואזי סטטית, בה נפח המערכת משתנה באטיות כה רבה, כך שהלחץ נשאר אחיד בכל המערכת בכל צעד במהלך התהליך. תהליך אידיאלי כזה הוא רצף של מצבי שיווי משקל, המאופיינים באיטיות אינסופית של המעבר ביניהם.

רק בתהליך קוואזי סטטי ניתן להגדיר במדויק גדלים אינטנסיביים (כגון לחץ, טמפרטורה, נפח, אנטרופיה) של המערכת בכל צעד במהלך התהליך. כלומר להגדיר את המצב המאקרוסקופי של המערכת; אחרת, לחלקים שונים של המערכת יהיו ערכים שונים של גדלים אלה כיוון שהמערכת אינה בשיווי משקל במהלך התהליך.

התנהגות המערכת בפועל היא רציפה, אך המודל הקוואזי סטטי מאפשר להגדיר בכל צעד בתהליך את ערכי הנפח והלחץ של המערכת ועל כן ניתן לצייר מסלול בין המצבים השונים ביניהם עוברת המערכת, בדיאגרמת PV.

## תהליך הפיך

המונח התאורטי 'תהליך הפיך' הוא שימושי, אף על פי החוק השני של התרמודינמיקה אין תהליך הפיך מושלם ומדובר במצב אידיאלי. לדוגמה, דחיסה איטית של מערכת על ידי בוכנה הנתונה לחיכוך היא תהליך שאינו הפיך; אף על פי שהמערכת נמצאת תמיד בשיווי משקל תרמי, החיכוך גורם להיווצרותה של אנטרופיה, בניגוד להגדרת הפיכות. תהליך העברת חום איטית בין שני גופים בעלי שתי טמפרטורות שונות לחלוטין, כאשר קצב העברת החום נשלט על ידי מחיצה מוליכה גרועה ביניהם, הוא תהליך איטי שלא ניתן אפילו בתיאור אידיאלי לטעון כי הוא הפיך. במקרה זה, לא משנה עד כמה התהליך איטי, סדרת המצבים של המערכת המורכבת המכילה את שני הגופים, רחוקה משיווי משקל, שכן שיווי משקל תרמי למערכת מורכבת זו מחייב ששני הגופים יהיו באותה טמפרטורה.

תהליך הפיך הוא תהליך קוואזי סטטי, ואילו תהליך קוואזי סטטי אינו תמיד הפיך.

## עבודת לחץ-נפח בתהליכים קוואזי סטטיים שונים

# לחץ קבוע: תהליכים איזובריים,
#: W_{1-2} = \int P dV = P(V_2 - V_1)
# נפח קבוע: תהליכים איזוכוריים,
#: W_{1-2} = \int P dV = 0
# טמפרטורה קבועה: תהליכים איזותרמיים,
#: W_{1-2} = \int P dV, כאשר *P* משתנה עם *V* דרך \quad PV = P_1 V_1 = C, כך ש:
#: W_{1-2} = P_1 V_1 \ln \frac{V_1}{V_2}
# תהליכים פוליטרופיים,
#: W_{1-2} = \frac{P_1 V_1 - P_2 V_2}{n-1}

## ראו גם
*תהליך איזוברי
*תהליך איזוכורי
*תהליך איזותרמי
*תהליך פוליטרופי
*תהליך הפיך
## הערות שוליים

קטגוריה:תרמודינמיקה
קטגוריה:פיזיקה סטטיסטית
כשאתה

"**כשאתה**" הוא שיר שהוקלט על ידי הזמרת-יוצרת הישראלית מנור שבת. השיר יצא לאור ב-11 במרץ 2012, על ידי חברת התקליטים Mobile1 Music, כסינגל הבכורה של מנור. במקור, תוכנן "כשאתה" לתפקד כסינגל המוביל מתוך אלבום הבכורה שלה, שלא יצא לבסוף. אחריו, יצא השיר "בדרך שלך".שלומי ומנור שבת מבצעים את השיר בדואט, באלבום המשולש "שלומי שבת - האוסף" משנת 2016.

השיר הגיע למקום העשירי ברשת ג' ודורג במקום ה-27 במצעד סוף השנה של גלגלצ.

## רקע וכתיבה
השיר נכתב על ידי שלומי שבת ומנור שבת, הולחן על ידי שלומי שבת והופק על ידי אלי קשת ושלומי שבת. בסמוך לצאתו של "כשאתה", קיימה מנור ריאיון במאקו, במהלכו סיפרה על חייה ועל תהליך יצירת השיר, כמו גם הניסיון להוציא אלבום בכורה. את השיר ביצע שלומי שבת ביחד עם הזמרת לינא מח'ול.

יוסי חרסונסקי סקר את השיר בחיוב כאשר העניק לו ארבעה כוכבים וכתב "יש כאן אהבה. פופ אמצע דרך ים-תיכוני (צליל העוד היפה של ילמז), חם, אנושי, קמצוץ עידן רייכל".

## וידאו קליפ
הווידאו קליפ הרשמי של השיר פורסם ב-11 במרץ 2012, ביום צאתו כסינגל. בתחילת הקליפ, ניתן לראות מתופף ובהמשך את מנור עצמה. בהמשך הקליפ, ניתן לראות גיטריסט וזאת, לאור העובדה שהקונספט של הקליפ הוא צילום מתוך אולפן הקלטות. האודיו הרשמי של גרסתו של שלומי שבת פורסם ביוטיוב ב-18 בספטמבר 2016.

נכון ליוני 2021, מונה הצפיות של הקליפ עומד על למעלה מ-5.6 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2012
קטגוריה:סינגלי בכורה מ-2012
קטגוריה:דואט אב ובת
קטגוריה:שירים בעברית
קטגוריה:שירי אהבה בעברית
קטגוריה:שירים על לילות
קטגוריה:סינגלים בהוצאת Mobile1 Music
ג'ורג'ינה אמורוס

**ג'ורג'ינה אמורוס** (בספרדית: **Georgina Amorós**; נולדה ב-30 באפריל 1998) היא שחקנית ספרדייה, אשר זכתה להצלחה עולמית בזכות השתתפותה בסדרה "אליטה". בין היתר, השתתפה גם בסדרות הטלוויזיה המצליחות "ברוכים הבאים למשפחה" ו"בפנים". בשנת 2020, השתתפה בסרטו של וודי אלן "הפסטיבל של ריפקין" .

## ביוגרפיה
אמורוס נולדה בברצלונה שבספרד ב-30 באפריל 1998. היא דוברת קטלאנית, ספרדית וצרפתית שוטפת, כמו גם אנגלית, וטוענת שהיא "לא יכולה לחיות" בלי הים והחוף. היא פמיניסטית ומתמודדת נגד אפליית קהילת הלהט"ב, והובילה את הקמפיין *Por Un Solo Voto*, שעודד צעירים בספרד להשתמש בזכות ההצבעה שלהם.

בשנת 2019 היא קיבלה איומים ברצח בטוויטר בשל דמותה בסדרת הטלוויזיה "אליטה", ובעקבות כך מחקה את חשבונה.

## קריירה
אמורוס אמרה שהיא התחילה לשחק כילדה בהפקות קטנות, ובהמשך החליטה לפתח את קריירת המשחק שלה. כשהייתה בת 17 עברה ללוס אנג'לס, ארצות הברית, ללמוד משחק. מאז 2017 היא השתתפה בכמה סדרות של נטפליקס, כולל "ברוכים הבאים למשפחה", שם גילמה את תפקידה של אלכס, הדמות הראשית בסדרה. אמורוס הצהירה שהיא גאה בהשתתפותה ב"ברוכים הבאים למשפחה", הסדרה היחידה בה דיברה בקטלאנית. היא גם שיחקה בעונתה הרביעית של דרמת הכלא "בפנים" בתפקיד פאטימה אמין, הבת של נג'ווה נימרי.

בשנת 2019 היא הצטרפה לצוות השחקנית של "אליטה"; סדרה מקורית של נטפליקס, שם מגלמת את קאייטנה, הבת של מנקת בית הספר ואחת מהסטודנטיות שם, שהתקבלה בזכות מלגה. דמותה עוסקת במישהי שחיה בשקר לכאורה, כשהיא מציגה חזות של אישה עשירה אך מתגלה כענייה. בתקשורת השוו את קאייטנה לאמורוס עצמה, וציינו שהשחקנית משתפת תמונות לא מחמיאות באינסטגרם ומשתמשת בפופולריות שלה כדי לקדם מטרות.

בשנת 2019 היא לוהקה לסרטו של וודי אלן, "הפסטיבל של ריפקין", שעלה לאקרנים בשנת 2020.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:שחקני קולנוע וטלוויזיה ספרדים
קטגוריה:פעילים למען זכויות להט"ב
קטגוריה:פעילות למען זכויות להט"ב
קטגוריה:פמיניסטיות ספרדיות
קטגוריה:פעילות חברתיות
קטגוריה:ספרדים שנולדו ב-1998
קטגוריה:ספרדיות שנולדו ב-1998
יבגני מקרנקו

**יבגני אולכסנדרוביץ' מקרנקו** (; נולד ב-21 במאי 1991 בקייב) הוא כדורגלן אוקראיני, המשחק בעמדת המגן. בעבר שיחק בנבחרת אוקראינה.

## קריירה
החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2010 קודם לקבוצה הבוגרת. תחילה שיחק בשורות קבוצת המילואים (דינמו-2). בשנת 2012 הנהלת הקבוצה השאילה אותו לקבוצת הוברלה אוז'הורוד. באוגוסט 2013 שולב בהרכב הראשון של דינמו קייב.

בסוף עונת 2016/2017 החליט לא לחדש את החוזה עם דינמו קייב. מקרנקו חתם בקבוצת קורטרייק מהליגה הבלגית ושיחק במדי במשך עונה אחת. באפריל 2018 חתם חוזה ל-4 שנים עם קבוצת אנדרלכט. בעונת 2020/21 הושאל לקבוצתו הקודמת – קולטרייק.

## נבחרת
מקרנקו זומן לסגל של הנבחרת הצעירה בשנת 2012. נטל חלק במשחק אחד – מול נבחרת ישראל.

בנבחרת הלאומית של אוקראינה משחק מקרנקו מאז ספטמבר 2014. משחקו הראשון במדי הנבחרת היה מול . הוא נכנס כמחליף בדקה 80. מקרנקו נכלל בסגל נבחרת אוקראינה ליורו 2020. לקח חלק בשניים מתוך חמשת המשחקים של הנבחרת בטורניר (1/8 גמר מול נבחרת שוודיה ו1/4 גמר מול נבחרת אנגליה. בשני המשחקים הללו נכנס כמחליף).
## תארים
* אליפות אוקראינה: 2014/2015, 2015/2016
* הגביע האוקראיני: 2013/2014

## קישורים חיצוניים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:קייב: כדורגלנים
קטגוריה:כדורגלני קורטרייק
קטגוריה:כדורגלני אנדרלכט
קטגוריה:כדורגלני הוברלה אוז'הורוד
קטגוריה:כדורגלני דינמו קייב
קטגוריה:כדורגלני פהרוואר
קטגוריה:כדורגלני אורדבסי
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:אוקראינים שנולדו ב-1991
לייטי סנה

**לייטי סנה** (בספרדית: **Leïti Sène**; נולד ב-30 באוקטובר 1998) הוא שחקן וזמר ספרדי, אשר זכה להצלחה עולמית בזכות השתתפותו בסדרה "אליטה".

## ביוגרפיה וקריירה
לייטי סנה נולד ב-30 באוקטובר 1998, בברצלונה שבספרד. כילד, התשוקה שלו לריקוד הובילה אותו להתחיל הן בקריירה מוזיקלית והן בקריירת משחק. בהמשך, החל את הקריירה שלו עם בן דודו בלהקת סמקסן (בספרדית: Samxsen). ביוני 2019 הוציאה את מיני-אלבום הבכורה שלו, *Joël*, מתוכו יצא הסינגל "Galarina".

בשנת 2018 השתתף בסדרת הטלוויזיה "ברוכים הבאים למשפחה" ששודרה בנטפליקס. בשנת 2020 הצטרף לסדרת הטלוויזיה שהובילה לפריצתו הבינלאומית, "אליטה". הוא הצטרף לעונה השלישית של הסדרה, לצד עומר איוסו ומינה אל חמני וגילם את מאליק, בן זוגה של אל חמני שנמצא בארון ובוגד בה עם אחיה, איוסו.

## דיסקוגרפיה
### מיני-אלבומים
* 2019: *Joël*

## פילמוגרפיה
### טלוויזיה וקולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:זמרים ספרדים
קטגוריה:ספרדים שנולדו ב-1998
Back Chat

"**Back Chat**" הוא שיר של להקת הרוק הבריטית קווין משנת 1982, מתוך האלבום *[[Hot Space]]*. הוא נכתב על ידי נגן הבס ג'ון דיקון. הוא הגיע למקום ה-40 במצעד הסינגלים בבריטניה, מקום 18 בדרום אפריקה ומקום 19 באירלנד. השיר יצא כסינגל עם השיר "Staying Power" בצד ב'.

בשיר פרדי מרקיורי שר כסולן, ג'ון דיקון ניגן בבס, בריאן מיי ניגן בגיטרה ורוג'ר טיילור בתופים.

את הקליפ לשיר ביים בריאן גרנט. הצילומים התקיימו ביולי 1982. הקליפ נעשה במתכונת של ביצוע שיר פשוט, והתפאורה בקליפ הייתה עשויה בסגנון טכנו.

הצילומים מהקליפ הופיעו בקליפים של השירים "Radio Ga Ga" ו-"The Show Must Go On".

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי ג'ון דיקון
קטגוריה:שירי גל חדש
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
מוזיאון שלוש המהפכות (קוריאה הצפונית)

[שמאל|ממוזער| מיצג של טכנולוגיית ה[כרייה בקוריאה הצפונית]]
**מוזיאון שלוש המהפכות** (בקוריאנית: **3대혁명전시관**) הוא מוזיאון הממוקם בקוריאה הצפונית ושוכן באזור ריונמוט-דונג שמצפון לפיונגיאנג, בירת קוריאה הצפונית.
## פעילות
מטרת המוזיאון היא להציג ולהאדיר את שלוש המהפכות להן אחראי המייסד והמנהיג העליון של קוריאה הצפונית, קים איל-סונג: המהפכה האידאולוגית, המהפכה הטכנולוגית והמהפכה התרבותית.

מתחם המוזיאון כולל שש תערוכות המפרטות את הישגיה של קוריאה הצפונית בתחומי האלקטרוניקה, התעשייה הכבדה, החקלאות, החינוך והטכנולוגיה. המוזיאון מפאר בין היתר את הישגי *[[אידאולוגיית ג'וצ'ה]]*, ואת הפיתוח התעשייתי והחקלאי שקוריאה הצפונית השיגה במרוצת השנים, וכולל גם תצוגה חיצונית של כלי רכב המיוצרים בקוריאה הצפונית.

מבנה המוזיאון עצמו מוכר הודות לעיצובו החיצוני בצורת כוכב לכת עם טבעות, בדומה לכוכב שבתאי. בכיפת המוזיאון ממוקם גם פלנטריום.

המוזיאון, שמקורו בתערוכה תעשייתית-חקלאית זמנית בשנת 1946, הפך באופן רשמי למוזיאון קבע בשנת 1983.

## קישורים חיצוניים

* Three Revolutions Exhibition | North Korea Travel Guide

## הערות שוליים

שלוש המהפכות
קטגוריה:קוריאה הצפונית: תרבות
כיכר רבוליוציי

**כיכר רבוליוציי** (ברוסית: **Площадь Революции**) היא אחת הכיכרות המרכזיות של מוסקבה, הממוקמת ברובע טברסקוי, בין כיכר מנז' וכיכר תיאטרלנאיה.

על הכיכר ממוקמת כניסה משותפת לתחנות המטרו פלושאד רבוליוציי, ותיאטרלנאיה.

## גלריה

קובץ:Wiki Metropol Hotel Moscow Main.jpg|מלון מטרופול וכיכר רבוליוציי
קובץ:Площадь Революции - panoramio (2).jpg|מבט על כיכר רבוליוציי המודרנית
קובץ:Ploshchad Revolyutsii - metro entrance 01 by shakko.jpg|מבט מתחנת המטרו


## קישורים חיצוניים

## הערות שוליים

רבוליוציי
דאצ'יה ספרינג

**דאצ'יה ספרינג** **אלקטריק** (באנגלית: **Dacia Spring Electric**) היא מכונית חשמלית קומפקטית במרכב קרוסאובר בעלת ארבעה מקומות ישיבה, שמיוצרת על ידי דאצ'יה משנת 2021. היא נחשפה באוקטובר 2020, ויצאה למכירה באירופה במרץ 2021. במרץ 2020 הציגה דאצ'יה את דגם הקונספט המקדים.

הספרינג היא המכונית החשמלית הראשונה של דאצ'יה, וגם היא המכונית החשמלית הזולה ביותר באירופה. היא מיועדת בעיקר לעבודה בעיר.

מחיר הדגם בצרפת יחל ב-12,403 אירו (49,000 שקל).

## מפרט טכני
היא כוללת מנוע חשמלי המספק כ-44 כ"ס ומומנט מרבי של 12.7 קג"מ. היא מאיצה מ-0 ל-100 קמ"ש בתוך 19.1 שניות ומגיעה למהירות מרבית של 125 קמ"ש. סוללת ליתיום יון בקיבולת 27.4 קוט"ש המספקת טווח נסיעה חשמלי של 230 ק"מ, או בנסיעה עירונית בלבד 305 ק"מ.

ישנה אפשרות ללחוץ על כפתור במכונית המגביל את הספק המנוע ל-30 כ"ס ואת המהירות ל-100 קמ"ש ובכך ישנה אפשרות להגדיל את טווח הנסיעה בעוד כמה עשרות ק"מ.

דאצ'יה יעדה את המכונית לנסיעה עירונית (בתוך העיר), לכן שמה בה מנוע מאוד חלש.

## גלריה

קובץ:2021 Dacia Spring Electric (France) rear view 01.png|מבט אחורי
קובץ:2021 Dacia Spring Electric (France) front view 02.png|מבט קדמי
קובץ:2021 Dacia Spring Electric (France) interior.png|מבט לפנים המכונית
קובץ:2021 Dacia Spring Electric (France) charging port.png|שקע הטעינה


## קישורים חיצוניים

## הערות שוליים

ס
קטגוריה:קרוסאובר
קטגוריה:מכוניות חשמליות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
מורי קופלר

**מורי קופלר** (באנגלית: **Murray Koffler**; 22 בינואר 1924) היה רוקח יהודי קנדי, נדבן.

## קורות חיים
קופלר נולד בטורונטו להורים יהודים ילידי רומניה, הוא למד באוניברסיטת טורונטו, ב-1946 החל לעבוד כרוקח בחנות התרופות של אביו, ב-1962 ייסד את רשת בתי המרקחת "Shoppers Drug Mart". ב-1971 היה שותף בהקמה מחדש של העיתון Canadian Jewish News.

הוא עסק בנדבנות והיה פעיל בין היתר בארגון בני ברית, הוא ייסד את רשת סופר פארם וזאת לאחר שביקר בישראל והחליט להקים במדינה רשת דומה לזו שהקים בקנדה.

הוא גם תרם רבות למכון ויצמן והיה חבר בהנהלת המכון. על שמו נקראת מחלקה בבית חולים "Mount Sinai" בטורונטו.

## קישורים חיצוניים

* 
* 

קטגוריה:רוקחים יהודים
קטגוריה:קנדים ממוצא יהודי-רומני
קטגוריה:נדבנים יהודים קנדים
קטגוריה:בעלי תואר דוקטור מאוניברסיטת טורונטו
קטגוריה:קנדים שנולדו ב-1924
קטגוריה:קנדים שנפטרו ב-2017
It's a Hard Life

"**It's a Hard Life**" (בעברית: "**אלה חיים קשים**") הוא שיר של להקת הרוק הבריטית קווין, שנכתב על ידי הסולן פרדי מרקיורי. הוא נכלל באלבום *[[The Works]]* משנת 1984, וזה הסינגל השלישי מאלבום. בשנת 1991 הוא נכלל באלבום האוסף השני של הלהקה, *[[Greatest Hits II (אלבום של קווין)|Greatest Hits II]]*.

הוא הגיע למקום השישי במצעד הסינגלים בבריטניה והיה השלישי ברציפות בטופ 10 מתוך האלבום. הוא הגיע גם למקום השני באירלנד ולמקום ה-20 בהולנד.

## הקלטה
מבחינה מוזיקלית, הלחן של "It's a Hard Life" דומה ללחן של השיר "Play the Game" משנת 1980. הליריקה והלחן הפותח את "It's a Hard Life" מבוסס על השורה "Ridi, Pagliaccio, sul tuo amore infranto!" (צחקו, ליצן, על אהבתכם השבורה!) מתוך "וסטי לה ג'ובבה", אריה מתוך האופרה "פליאצ'י" של רוג'רו לאונקוואלו. אותה מנגינה מצוטטת גם בפסקול הסרט A Night at the Opera שעל שמו קראה קווין לאלבום שלה משנת 1975.

## וידאו קליפ
הקליפ, בבימויו של טים פופ והפקתו של גורדון לואיס, נוצר בסגנון "אופראי", כאשר הלהקה והניצבים מופיעים בתחפושות בסגנון אופרה. בסרטון הוצגה גם גיטרה שנראתה כמו "גולגולת ועצמות" שעלתה יותר מ-1,000 ליש"ט, שבה ניגן בריאן מיי, וניתן ניתן לראות אותה גם על עטיפת הסינגל.

הסרטון צולם באולפן ארנולד אנד ריכטר במינכן. השחקנים קורט ראאב וברברה ולנטין, חבריו של מרקיורי, יכולים להיתפס כתוספות. אינגריד מאק, הנשואה למפיק המוזיקלי ריינהולד מק וחבר הלהקה, מופיעה בקליפ.

## קישורים חיצוניים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
קטגוריה:בלדות רוק
קטגוריה:שירי הארד רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
.sm

**.sm** היא סיומת אינטרנט מדינית (ccTLD),השייכת לסן מרינו. סיומת אינטרנט זו נוצרה ב-1995.

## קישורים חיצוניים

* 
* 

## הערות שוליים

קטגוריה:סן מרינו
.lt

**.lt** היא סיומת אינטרנט מדינית (ccTLD) השייכת לליטא. סיומת אינטרנט זו נוצרה ב-1992.

## קישורים חיצוניים

* 
* 

## הערות שוליים

קטגוריה:ליטא
אליפות ישראל בהיאבקות חופשית 2019

**[[אליפות ישראל בהיאבקות חופשית]]** נערכה בבאר שבע ב-21 בדצמבר 2019.

## נשים

## גברים

## ראו גם
אליפות ישראל בהיאבקות יוונית-רומית
## קישורים חיצוניים
* 

2019
קטגוריה:2019 בישראל: ספורט
קטגוריה:באר שבע: אירועים
ניזאר בנאת

שמאל|ממוזער|250px|'''ניזאר בנאת'''
**ניזאר ח'ליל מוחמד בנאת** (בערבית: **نزار بنات**, כוניה: **אבו כיפאח**, בערבית: **أبو كفاح**; 27 באוגוסט 1978 – 24 ביוני 2021) היה פעיל פוליטי וזכויות אדם פלסטיני, שפעל בנושאי זכויות האדם ברשות הפלסטינית ודמוקרטיה.

היה ידוע כמבקר השלטון של הרשות הפלסטינית ונהג לתקוף אותה בנושאי מדיניות ובנושא אנשים שהוא תיאר כמושחתים, וכן עמד בראש "רשימת החירות והכבוד".

נרצח לאחר מעצרו בידי כוח שירותי הביטחון של הרשות, דבר שעורר מהומות כנגד הרשות הפלסטינית.

## קישורים חיצוניים

* 

## הערות שוליים

קטגוריה:פעילים חברתיים פלסטינים
קטגוריה:חברון: אישים
קטגוריה:קורבנות רציחות פוליטיות
קטגוריה:פלסטינים שנולדו ב-1978
קטגוריה:פלסטינים שנפטרו ב-2021
גז קלוש

זרימה של **גז קלוש** (באנגלית: **Rarefied Gas**), כחלק מהפיזיקה של מכניקת הזורמים, מתאר את הזרימה של גזים המצויים הרבה מתחת ללחץ אטמוספירי. במצב זה המהלך החופשי הממוצע של החלקיקים במערכת גדול מסקלת הגודל האופיינית של המערכת עצמה. כלומר, מכיוון שהמהלך החופשי הממוצע במערכת גדול יותר מהגודל של המערכת, החלקיק הממוצע בקירוב אינו מתנגש עם חלקיקים אחרים במערכת ואינו חש בנוכחותם.

לדוגמה, עבור גז המצוי בלחץ של 10^{-6} atm בטמפרטורת החדר המהלך החופשי הממוצע, \lambda, של מולקולות הגז הוא מסדר גודל של 25 cm. סקלת מערכת מסוג זה ניתנת לשחזור במעבדה.

בניגוד לגז קלוש, בלחץ גבוהה מאוד מהלחץ האטמוספירי מתקבלת תופעה של זרימה צמיגית.

ההתפלגות של צפיפות ההסתברות של חלקיקים בגז קלוש ניתנים לתיאור באמצעות משוואת בולצמן.

## הגדרה
גז קלוש מתקבל במערכת שמספר קנודסן שלה, Kn, מקיים:

Kn \gg 1 .

כאשר מספק קנודסן מתאר את היחס בין המהלך החופשי הממוצע, \lambda, לבין הסקלה האופיינית במערכת, a :

Kn = \frac{\lambda}{a} 

הסקלה האופיינית במערכת יכולה להיות, לדוגמה, אורך התיבה בה מצוי הגז.

## גז קלוש דרך חריץ
נניח מערכת בה יש גז קלוש כך שהמולקולות במערכת זורמות דרך חריץ, או פתח צר. כדי לחשב את צפיפות שטף החליקים, במקום לחלץ ערך זה על ידי פתרונות של משוואות הידרודינמיקה, מספיק לחשב את קצב המעבר של החלקיקים דרך משטח החריץ. ניתן לבצע הנחה מקלה זאת מכיוון שהגז קלוש ולכן מבחינה אפקטיבית חלקיק במערכת לא חש ביתר החלקיקים, ולכן בקירוב אין השפעה פנימית של יתר החלקיקים על צפיפות השטף.

כלומר, צפיפות השטף, J_n , דרך החריץ נתון לפי

J_n = \frac{1}{4} \mu \bar{c}

כאשר \mu מתאר את צפיפות החלקיקים ו-\bar{c} הוא המהירות הממוצעת של החלקיקים במערכת.

## רקע היסטורי
יש עדויות לעיסוק בתחום זה עוד משנת 1934, אך מחקר מעמיק החל רק לאחר מלחמת העולם השנייה כיוון שגבר העניין בתעופה בחלל ובגבהים בהם האוויר נהיה קלוש. בשנת 1960 החלו ניסיונות לפתרון באופן נומרי של בעיות זרימה עם גז קלוש.

## יישומים
* טיסות בגבהים גבוהים (באנגלית: High-Altitude Flight).
* דיסטילציה של חומרים כימיקליים בלחץ נמוך.
*Superaerodynamics.
*Semiconductor Film Growth.

## ראו גם
* מכניקת הזורמים
*מספר קנודסן

## קישורים חיצוניים
* הדגמה של Rarefied Gas Dynamics, באתר יוטיוב
* Free molecular flow, באתר ויקיפדיה האנגלית

## הערות שוליים

קטגוריה:הידרודינמיקה
קטגוריה:מכניקה
קטגוריה:מכניקת הזורמים
ניקולוז שראזאדישווילי

**ניקולוז שֶׁרָאזָאדִישָׁווִילִי** (בגאורגית: **ნიკოლოზ შერაზადიშვილი**; נולד ב-19 בפברואר 1996) הוא ג'ודוקא ספרדי יליד גאורגיה, המתחרה בקטגוריית המשקל עד 90 ק"ג, פעמיים אלוף העולם מהשנים 2018 ו-2021.

## ביוגרפיה וקריירה
שראזאדישווילי נולד בשנת 1996 בגאורגיה ובגיל 10 החל להתאמן בג'ודו וכדורמים. בגיל 14, היגר עם משפחתו למדריד, ספרד. הוא אז החליט להתמקד בג'ודו והחל להתאמן במועדון ג'ודו בעיירה ברונטה ליד מדריד תחת הדרכתו של חואקין רואיז, ג'ודוקא אולימפי לשעבר. שראזאדישווילי קיבל אזרחות ספרדית בשנת 2014 ומאז מתחרה תחת הדגל הספרדי.

בגילאי נוער הצליח שראזאדישווילי להגיע להישגים נאים כאשר בשנת 2014 זכה במדליית כסף באליפות העולם לנוער ובמדליית ארד באליפות אירופה לנוער. בשנת 2015 זכה בפעם השנייה ברציפות במדליית הכסף באליפות העולם לנוער ובשנת 2016 זכה במדליית כסף באליפות אירופה לנוער. במרץ 2016 זכה במדליה הראשונה שלו בתחרות מהסבב העולמי המקצועי כאשר זכה במדליית ארד בגראנד פרי טביליסי.

באפריל 2018 השתתף שראזאדישווילי באליפות אירופה שנערכה בתל אביב וזכה במדליית הארד. הוא ניצח שלושה יריבים והגיע לקרב חצי הגמר בו הפסיד למיכאיל איגולניקוב הרוסי ונשר לקרב על מדליית הארד בו ניצח באיפון את יהור וראפאיאו הבלארוסי.

באליפות העולם 2018 אשר נערכה בבאקו, זכה שראזאדישווילי במדליית הזהב והפך לספרדי הראשון בנבחרת הגברים שזוכה בתואר העולמי כאשר הייתה זו מדליית הזהב השלישית בסך הכל של ספרד באליפויות העולם בג'ודו. הוא התחיל בסיבוב השני בו ניצח באיפון את אגיל בנולדל האיסלנדי דקה ועשרים שניות מפתיחת הקרב לאחר תרגיל אוצ'י-מטה. בסיבוב השלישי הוא ניצח בווזארי את מיכאיל איגולניקוב הרוסי שוב לאחר תרגיל אוצ'י-מטה ובשמינית הגמר ניצח באיפון את מיכאל זגאנק הטורקי דקה ו-48 שניות מפתיחת הקרב לאחר אוצ'י-גארי מוצלח. ברבע הגמר שראזאדישווילי ניצח באיפון את אשלי גונזלס הקובני לאחר תרגיל בשם סודה-צוריקומי-גושי ובחצי הגמר ניצח בווזארי את כריסטיאן טוט ההונגרי בזמן ניקוד זהב. בגמר שראזאדישווילי התמודד מול איבן פליפה סילבה מוראלס הקובני. כדקה וחצי מפתיחת הקרב הקובני עלה ליתרון של ווזארי לאחר תרגיל סומי-אוטושי שהטיל את שראזאדישווילי על צידו. 48 שניות לסיום הקרב שראזאדישווילי ביצע תרגיל בשם טאני-אוטושי שהעניק גם לו ווזארי. בתום ארבע הדקות כאשר היה שוויון בניקוד, הקרב נכנס לזמן ניקוד זהב שבמהלכו הצליח שראזאדישווילי לבצע תרגיל אוצ'י-מטה וקיבל ווזארי שני המשתווה לאיפון.

באליפות העולם 2021 אשר נערכה בבודפשט, זכה שראזאדישווילי בפעם השנייה בתואר העולמי. הוא החל בסיבוב השני בו ניצח בעונשים את פרוק בולקולוב הקירגיזי. בשמינית הגמר הוא ניצח בשני ניקודי ווזארי את פיוטר קוצ'זרה הפולני וברבע הגמר ניצח באיפון את אלטנבגאנה גנטולגה המונגולי תוך דקה ו-42 שניות. בחצי הגמר שראזאדישווילי ניצח באיפון את קנטה נגסאווה היפני ובגמר הוא ניצח בתוך זמן ניקוד זהב את דוולאט בובונוב האוזבקי.

באולימפיאדת טוקיו 2020, שראזאדישווילי סיים במקום השביעי. הוא החל את התחרות עם שני ניצחונות בקרבות המוקדמים ובשלב רבע הגמר הפסיד באיפון למיכאיל איגולניקוב הרוסי 3 שניות לסיום הקרב. הוא נשר לקרבות בית הניחומים שם הפסיד לדוולאט בובונוב האוזבקי והודח.

## זכיות בתחרויות מהסבב העולמי

## קישורים חיצוניים

* 

## הערות שוליים

קטגוריה:ספורטאים ספרדים
קטגוריה:אלופי עולם בג'ודו
קטגוריה:ג'ודוקא באולימפיאדת טוקיו (2020)
קטגוריה:מהגרים לספרד
קטגוריה:ספרדים שנולדו ב-1996
מייקל ריצ'רדסון

**מייקל ריצ'רד אנטוניו ריצ'רדסון** (באנגלית; **Micheál Richard Antonio Richardson;** נולד ב-22 ביוני 1995) הוא שחקן קולנוע אירי.

## ביוגרפיה
ריצ'רדסון נולד בדבלין, אירלנד ב-22 ביוני 1995. הוא מגיע ממשפחה של שחקנים. הוריו הם השחקנים ליאם ניסן ונטשה ריצ'רדסון. הוא הוטבל בשם מייקל ניסן, אך שינה את שם משפחתו בשנת 2018, בברכת אביו, כדי לכבד את אמו המנוחה שנהרגה בתאונת סקי.  דרך אמו הוא בן למשפחת השחקנים רדגרייב. הוא הנכד של השחקנית ונסה רדגרייב ויוצר הקולנוע טוני ריצ'רדסון, האחיין של השחקנית ג'ואלי ריצ'רדסון ובן דודתה של השחקנית דייזי ביוואן (אנ').

## קריירה
לאחר שהופיע לצד נטלי פורטמן בשנת 2018 בסרט הדרמה המוזיקלי "ווקס לוקס" (אנ'),  ריצ'רדסון התעקש להיבחן לתפקיד בסרט "מרדף קר" משנת 2019, סרט בו כיכב אביו ליאם ניסן, גרסה מחודשת של מותחן הפשע הנורווגי משנת 2014 "In Order of Disappearance". ריצ'רדסון נבחן וזכה בתפקיד בנו של דמותו של ניסן.  

בשנת 2015 לוהק ריצ'רדסון לתפקיד המהפכן האירי מייקל קולינס בסרט "The Rising: 1916" על מרידת חג הפסחא בשנת 1916 באירלנד. גם אביו גילם את אותה הדמות בסרטו של ניל ג'ורדן, "מייקל קולינס" משנת 1996. 

בשנת 2020 ריצ'רדסון שיחק גם בסרט "תוצרת איטליה", סרט על צער ויחסים משפחתיים, שוב לצד אביו. את התסריט כתב השחקן והתסריטאי ג'יימס ד'ארסי.  

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:מהגרים מאירלנד לארצות הברית
קטגוריה:אירים שנולדו ב-1995
Map seed

במשחקי וידאו המשתמשים ביצירת עולם אקראי, זרע המפה הוא מספר קצר (יחסית) או מחרוזת טקסט המשמשת ליצירה אקראית של עולם המשחק ("מפה"). המשמעות היא שאף על פי שהמפה שנוצרה ייחודית לזרע הספציפי שנבחר ועשויה לשקול הרבה, אפשר לאפס מפה שלא השתנתה באופן ניכר, או שניתן לשנות את המפה בין שחקן לשחקן, רק על ידי ציון זרע המפה. דוגמה לזרע מפה במיינקראפט הוא "32242547518357798464".
משחקים המשתמשים בייצור אקראי וכוללים תמיכה בקביעת המפה על ידי זרע כוללים את , Factorio, מיינקראפט, SCP – Containment Breach ובנוסף את גרסת שולחן העבודה של Terraria. במיוחד עבור מיינקראפט, ישנם אתרי אינטרנט ומאמרים המוקדשים לשיתוף זרעים שנמצאו כמייצרים מפות מעניינות.

ניתן להשתמש בזרעים ספציפיים מראש בעת Speedrun שבהם יש סיכוי גבוה יותר לקבל דברים שיעזרו לסיים את המשחק יותר מהר.

## הערות שוליים

קטגוריה:תוכנה
קטגוריה:פיתוח משחקי וידאו
קטגוריה:משחקי וידאו: מונחים
היה שלום קולומבוס (סרט)

**היה שלום קולומבוס** (באנגלית: **Goodbye, Columbus**) הוא סרט קולנוע אמריקאי מסוגת דרמה קומית משנת 1969, בבימויו של לארי פירס, עם ריצ'רד בנג'מין ואלי מק'גרו בתפקידים הראשיים.

התסריט מבוסס על רב המכר "שלום לך, קולומבוס" של פיליפ רות משנת 1959. זה סרטה הראשון של אלי מק'גרו שזכתה בפרס גלובוס הזהב לשחקנית חדשה.

## תקציר העלילה
ניל קלוגמן (ריצ'רד בנג'מין) הוא צעיר יהודי שעובד לאחר שחרורו מהצבא, כפקיד בספריה עירונית בניו יורק. הוריו גרים באריזונה והוא גר אצל דודו ודודתו. יום אחד מזמינה אותו בת דודתו דוריס (קיי קמינגס) לקאנטרי קלאב פרטי של המעמד הגבוה בוסטרצ'ר. שם הוא נפגש בברנדה פטימקין (אלי מק'גרו) ומתחיל לחזר אחריה.

ברנדה היא סטודנטית במכללת רדקליף היוקרתית בקיימברידג'. היא מזמינה את ניל לארוחה עם משפחתה. יש לה אח גדול, רון (מייקל מאיירס) ואחות קטנה, ג'ולי (לורי של).

האב, בן פטימקין (ג'ק קלוגמן) הוא נובו ריש שעשה הון מעסק לציוד אינסטלציה. לפני כן הם גרו בדירה עלובה בברונקס. גב' פטימקין (נאן מרטין) היא סנובית וניל חסר האמצעים והעתיד, לא מוצא חן בעיניה.

בן פטימקין הוא חסר השכלה אקדמאית ובז לכל אלה הלומדים בקולג'ים. הוא מתפאר כל הזמן על מה שהקים במו ידיו ללא השכלה אקדמית. בנו הבכור רון, הוא בוגר אוניברסיטת המדינה של אוהיו בקולומבוס, שם הצטיין כשחקן כדורסל. לאחר סיום לימודיו מכריח אותו אביו לעבוד בעסק המשפחתי למורת רוחו. בן שונא את עבודתו ומדי פעם מאזין להקלטת טקס הפרידה מהאוניברסיטה כשהקריין מקריא את שמו ואומר לבסוף "היה שלום קולומבוס" (מכאן שם הספר והסרט).

ברנדה מזמינה את ניל לשבועיים לבית המשפחה ואמה נוזפת בה קשות על כך שלא בקשה אישור ממנה.

ניל מתגנב בלילה לחדרה של ברנדה והם מקיימים יחסים בחשאי. כאשר ברנדה אומרת לו שאינה לוקחת גלולות למניעת הריון שגורמות לה לבחילות, הוא מבקש ממש להצטייד בדיאפרגמה.

רון מתחתן עם חברתו מהאוניברסיטה בחתונה יהודית שבה כולם רוקדים, סובאים ועושים עסקים.

ברנדה חוזרת לרדקליף ומזמינה את ניל למלון בבוסטון שם היא מגלה לו כי הוריה מצאו את הדיאפרגמה בחדרה וכי כעת לא תוכל להמשיך את יחסיה אתו כי היא קשורה יותר להוריה. ניל מאשים אותה שהשאירה את הדיאפרגמה בכוונה כדי להיפרד ממנו ועוזב את החדר.

## צוות השחקנים

## פרסים
### זכיות
*פרס גילדת הכותבים של אמריקה - ארנולד שולמן
* Laurel Awards - פרס לשחקנית חדשה - אלי מק'גרו
* פרס גלובוס הזהב לשחקנית חדשה - אלי מק'גרו

### מועמדויות
*פרס אוסקר לתסריט המעובד הטוב ביותר - ארנולד שולמן
*פרס גלובוס הזהב לסרט הטוב ביותר - קומדיה או מוזיקלי - לארי פירס
*פרס באפט"א לשחקן הטוב ביותר בתפקיד משנה ג'ק קלוגמן
*פרס באפט"א לשחקנית החדשה הטובה ביותר - אלי מק'גרו
*פרס באפט"א לתסריט הטוב ביותר - ארנולד שולמן
*פרפרס גילדת הבמאים של אמריקה - לארי פירס

## קישורים חיצוניים

*קדימון להיה שלום קולומבוס, באתר יוטיוב
*היה שלום קולומבוס, באתר TCM

קטגוריה:סרטי 1969
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי פרמאונט
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי יהדות
לוסי אנג'לין בייקון

**לוסי אנג'לין בייקון** (באנגלית: **Lucy Angeline Bacon** ; 30 ביולי 1857 – 17 באוקטובר 1932) הייתה אמנית קליפורנית, שנודעה בזכות ציורי השמן האימפרסיוניסטים של פרחים, נופים וטבע דומם. היא למדה בפריז אצל האימפרסיוניסט קאמי פיסארו. היא האמנית הקליפורנית היחידה הידועה שלמדה אצל אחד מגדולי האימפרסיוניסטים הצרפתים.

## ביוגרפיה
נולדה בשנת 1857 בפיטקארן, ניו יורק. בייקון סיימה את לימודיה בשנת 1879 בבית הספר הרגיל בפוטסדם בניו יורק.

היא הייתה קשורה לרוברט ויקרי, דרך נישואיה של אחותה רות. בשנות ה-90 של המאה ה-19 היה ויקרי בעלים של גלריה בסן פרנסיסקו - הגלריה הראשונה שהציגה את האימפרסיוניזם בסן פרנסיסקו.

בייקון למדה בניו יורק בליגת הסטודנטים לאמנות ובאקדמיה הלאומית לעיצוב. בשנת 1892 היא עזבה לפריז כדי להמשיך בלימודיה באקדמיה קולארוסי. [5] לאחר מכן למדה אצל קאמי פיסארו, לפי עצתה של הציירת האמריקאית מארי קאסאט.

## קריירה
לאחר מכן עברה לארגני ויצרה ציורים אימפרסיוניסטים. בשנת 1898 התגוררה בסן חוזה והציגה ציורים בעמותת האמנות בסן פרנסיסקו. היא עברה לקליפורניה בתקווה לשפר את המחלה הכרונית שהגבילה את יכולתה לצייר. היא לימדה במכינה וושבורן בסן חוזה וציירה בסטודיו הביתי שלה.

באביב 1902 הוצגו עבודותיה במכון מארק הופקינס לאמנות בסן פרנסיסקו. בשנת 1905 לוסי בייקון ויתרה על קריירת הציור והתמסרה למדעי הנצרות, ייתכן שמצאה כך הקלה בבעיות הבריאות שלה. עם זאת היא המשיכה ללמד אמנות.

בשנת 1909 היא התגוררה בסן פרנסיסקו. לוסי בייקון הייתה חברה בוועדת הירידים באיגוד ניו מקסיקו לענייני האינדיאנים (NMAIA) ובאיגוד המזרחי לענייני האינדיאנים (EAIA) בשנת 1927, הציגה עבודות שיצרו אמנים אינדיאנים.

היא נפטרה בסן פרנסיסקו בשנת 1932.

הציור שלה, גן נוף שנוצר בין השנים 1894 - 1896, נמנה עם אוסף המוזיאונים לאמנויות יפות בסן פרנסיסקו.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ציירות אמריקאיות
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:ציירות אימפרסיוניסטיות אמריקאיות
קטגוריה:אמריקאיות שנולדו ב-1857
קטגוריה:אמריקאים שנולדו ב-1857
קטגוריה:אמריקאיות שנפטרו ב-1932
קטגוריה:אמריקאים שנפטרו ב-1932
כיכר בולוטנאיה

**כיכר בולוטנאיה** (ברוסית: **Болотная площадь**) היא כיכר הממוקמת ברובע יאקימנקה על האי בלצ'וג שבמוסקבה.

## היסטוריה
ב-10 בדצמבר 2011 התקיימה בכיכר בולוטנאיה הפגנה "למען בחירות הוגנות", שהפכה למחאה המסיבית ביותר נגד הממשלה הנוכחית ברוסיה מאז סוף שנות התשעים. על פי הערכות שונות, בהפגנה היו בין 25 עד 100 אלף איש.

## רקע
בסוף 2011 נערכו ברוסיה בחירות לפרלמנט. ולדימיר פוטין ביקש אז לחזור להיבחר כנשיא, אחרי קדנציה בראשות הממשלה תחת נשיאותו של דמיטרי מדבדב. (הוא נאלץ לסידור הזה כיוון שלפי החוקה הרוסית לא יכל לכהן כנשיא יותר משתי קדנציות. מאוחר יותר שונתה החוקה ואכן הוא שב ונבחר לכהונת הנשיא). היו חשדות רבות על זיופים בבחירות וקמה תנועת מחאה שנמשכה גם לאביב. שיאה היה ב-12 במאי 2012 בצעדה אל כיכר בולוטנאיה. בסופה של הצעדה נפתחו תיקים פליליים ללמעלה 30 משתתפים ולפחות 10 נכלאו.

## גלריה
[ממוזער|מרכז|700px|[המחאות ברוסיה (2011)|ההפגנה למען בחירות הוגנות, 10 בדצמבר 2011, בכיכר בולוטנאיה]]

קובץ:Плавающие фонтаны.jpg|מזרקות צפות
קובץ:Bolotnaya-wiki-2.jpg|הפגנה ליד פסל רפין ב-2011 
קובץ:Moscow, Bolotnaya 18 Nov 2010 03.JPG|החלק המזרחי של הכיכר


## קישורים חיצוניים

## הערות שוליים

בולוטנאיה
DS E-Tense

**DS E-Tense** (בתעתיק לעברית: **די.אס אי-טנס** או **DS אי-טנס**) היא מכונית קונספט במרכב קופה, שהוצגה על ידי DS אוטומובילס בתערוכת הרכב הבינלאומית של ז'נבה במרץ 2016.

## עיצוב
העיצוב הוא אלגנטי ומודרני, ומשמש לדגמי DS הספורטיביים. פנים המכונית מציג טכנולוגיות מתקדמות ועיצוב GT.

## מפרט טכני
היא כוללת מנוע חשמלי המספק כ-402 כ"ס ומומנט מרבי של 52.6 קג"מ. התאוצה מ-0 ל-100 קמ"ש אורכת 4.5 שניות והמהירות המרבית עומדת על 250 קמ"ש. סוללת ליתיום יון בקיבולת 53 קוט"ש המספקת טווח נסיעה חשמלי של 360 ק"מ.

## DS E-TENSE פרפורמנס
ב-7 בפברואר 2022 הציגה DS גרסת ביצועים לקונספט אשר הופכת את המכונית למכונית-על. הדגם כולל שני מנועים חשמליים היוצרים הנעה כפולה בהספק כולל של 805 כ"ס ונתון תאוצה של 2.0 שניות מ-0 ל-100. הסוללה שפותחה עבור הדגם מאפשרת פריקה וטעינה בהספק של 600 קילוואט.

## גלריה

קובץ:DS E-Tense Chantilly Arts & Elegance 2016 01.jpg|מבט אחורי
קובץ:DS E-Tense Chantilly Arts & Elegance 2016 03.jpg|מבט קדמי
קובץ:DS E-Tense Concept - Mondial de l'Automobile de Paris 2016 - 004.jpg|בתערוכת הרכב הבינלאומית של ז'נבה
קובץ:2016-03-01 Geneva Motor Show G152.JPG|פנים המכונית


## קישורים חיצוניים

* 
* 

## הערות שוליים

E-Tense
קטגוריה:מכוניות קופה
קטגוריה:מכוניות קונספט
קטגוריה:מכוניות חשמליות
קטגוריה:דגמי מכוניות שהושקו ב-2016
גלוריה סטיוארט (קריינית טלוויזיה)

**גלוריה סטיוארט** (בערבית **غلوريا ستيوارت**, נולדה ב-26 באוקטובר 1943, המוכרת בשמה הנוסף **גליה סופר**) היא שדרנית וקריינית שהייתה מגישת חדשות במסגרת חטיבת הטלוויזיה בערבית של רשות השידור.

## ביוגרפיה
סטיוארט נולדה בעמאן שבירדן לאב בריטי שעבד בקונסוליה הבריטית במזרח ירושלים ולאם איטלקייה נוצרים וגדלה ביריחו. 

סטיוארט למדה בירושלים ומאוחר יותר באוניברסיטה בביירות. 

היא עבדה תחילה בחברת התעופה של כווית וכן כשדרנית ברדיו רמאללה.

בשנת 1968 הגישה את מועמדותה ל"קול ישראל" ולטלוויזיה הישראלית בו זמנית והתקבלה לשני המקומות, אך בחרה בטלוויזיה, שם עבדה עם שלמה ענברי, מנהל מחלקת החדשות בערבית.

בשנת 1970 נישאה בנישואים אזרחיים בניקוסיה שבקפריסין לאדי סופר, עובד הטלוויזיה הישראלית, ושינתה את שמה לגליה סופר, ולאחר מכן היא התגיירה  והשניים נישאו שוב בישראל. לסטיוארט בת ובן שנולדו ב־1971 וב־1976, שני נכדים ונכדה.

## עבודתה המקצועית
סטיוארט התקבלה כקריינית בטלוויזיה הישראלית, ובשנת 1969 הוחלט לצרף אליה שתי קרייניות נוספות - ישראלה מור ויהודית סולה שהודרכו בידי איש הטלוויזיה אריה אורגד.

תוכנית הטלוויזיה הערבית הראשונה בטלוויזיה הישראלית שודרה ב-13 באוגוסט 1968. התוכנית כללה כתבות מגזין וכן שידורי חדשות ששידרה סטיוארט. מאוחר יותר הצטרפה אליה הקריינית לוריס ניקולא באבול. התוכנית זכתה לרייטינג גבוה. סטיוארט זכתה לאהדה רבה בקרב הצופים, ונאמר עליה כי "היא שווה לישראל כערכם של חמישה מטוסי פנטום״ מבחינת ההסברה הישראלית.

בשנת 1969 החלה לערוך ולהגיש, יחד עם ויקטור נסיב את התכנית "לחישה" - קריאת פרקי שירה ערבית.

במרץ 1970 דיווחה כי קיבלה הצעה לגלם את דמותה של נדיה כהן, אלמנתו של המרגל אלי כהן, בסרט על חייו. "אין לי כל ניסיון קולנועי", אמרה בראיון ל"למרחב", "אבל הייתה לי תמיד נטייה להיות שחקנית קולנוע. סרט זה, אם אכן אופיע בו, ייתן לי את ההזדמנות להוכיח את עצמי". מאוחר יותר התברר כי ההצעה הייתה מהתלה.

ב-11 במרץ 1970 הגישה את התפטרותה עקב מחלוקת על שכרה. ב-10 במאי 1970 שבה סטיוארט לעבוד בטלוויזיה לאחר משא ומתן על תנאי העסקתה.

ב-2003 סטיוארט סיימה לעבוד כשדרנית בטלוויזיה הישראלית.

## לקריאה נוספת
* שידורי הטלוויזיה בערבית- 1986 (יוטיוב)
* צילום של גלוריה סטיוארט בתחילת שידורי הטלוויזיה בערבית

## הערות שוליים

קטגוריה:מגישי חדשות ישראלים
קטגוריה:מגישות חדשות ישראליות
קטגוריה:נשות טלוויזיה ישראליות
קטגוריה:הערוץ הראשון: שדרניות ומנחות
קטגוריה:טלוויזיה בערבית בישראל
קטגוריה:אנשי טלוויזיה ישראלים
קטגוריה:גרות
קטגוריה:גרות ישראליות
קטגוריה:הערוץ הראשון: שדרנים ומנחים
קטגוריה:ישראלים שנולדו ב-1943
קטגוריה:ישראליות שנולדו ב-1943
.li

**.li** היא סיומת אינטרנט מדינית (ccTLD), השייכת לליכטנשטיין. סיומת אינטרנט זו נוצרה ב-1993.

עד פברואר 2013, הסיומת נוהלה על ידי חברת SWITCH.

## קישורים חיצוניים

* 
* 

## הערות שוליים

קטגוריה:ליכטנשטיין
רשימת SDN

[ממוזער|220x220 פיקסלים|[ולדימיר פוטין - נשיא רוסיה נכלל ברשימת SDN.]]
**Specially Designated Nationals and Blocked Persons List**, הידועה גם בשם **רשימת SDN**, היא רשימת של ממשלת ארצות הברית שכוללת טרוריסטים שפועלים נגד ארצות הברית, פקידים, נציגי ממשל בכירים ועבריינים בין-לאומיים. הרשימה מנוהלת על ידי המשרד לבקרה על נכסים זרים (OFAC). מחבלים ברשימה מוגדרים כ"מחבל עולמי שהוכרז באופן מיוחד".

רשימת ה-SDN מכילה עשרות אלפי חברות ארגונים ויחידים שזוהו כאיום על ביטחון המדינה ומדיניות החוץ והכלכלה של ארצות הברית. אזרחים ועסקים בארצות הברית אינם רשאים לעשות עסקים עם אנשים מהרשימה השחורה. סנקציות פיננסיות כוללות איסור על השקעה במניות החברות בהן לאנשים ברשימה השחורה יש גרעין שליטה, ואיסור הלוואות חדשות (כולל כל ניירות ערך כגון אג"ח, זיכויים, שטרות חליפין וכו').

לאחר משבר קרים, ארצות הברית יצרה רשימה שחורה של חברות רוסיות והטילה עליהם סנקציות. כמעט לכל מדינה יש יצוג ברשימה, לסין יש כ-250 איש ברשימה.

## אנשים בולטים ברשימה
* קארי לאם - מושלת הונג קונג
* וואן קוק-קוי - המנהיג לשעבר של כנופיית הטריאדים 14K ממקאו
* כריס טאנג - מזכיר משרד ההגנה בהונג קונג
* פאטו בנסודה - התובעת הראשית בבית הדין הפלילי הבין-לאומי. סנקציות הוטלו על ידי ממשל טראמפ והוסרו באפריל 2021 על ידי ממשל ביידן
* חן קוואנגו - חבר הלשכה הפוליטית של במפלגה הקומוניסטית הסינית (המק"ס)
* וואנג צ'ן - חבר הלשכה הפוליטית של המפלגה הקומוניסטית הסינית
* ז'אנג שיאומינג - פוליטיקאי סיני, לשעבר השר לענייני הונג קונג ומקאו
* סלובודן מילושביץ' - נשיא סרביה שהואשם בפשעי מלחמה. נפטר ב-2006
* בי סידי סולימנה - מנהיג המיליציה החמושה 3R שבמרכז אפריקה
* יואו קוואן - ראש מחלקת העבודה הקדמית המאוחדת של המק"ס
* ולדימיר פוטין - נשיא רוסיה
* סרגיי שויגו - שר ההגנה של רוסיה
* סרגיי לברוב - שר החוץ של רוסיה

## קישורים חיצוניים
* חיפוש ברשימת SDN

## הערות שוליים

קטגוריה:ארצות הברית: יחסי חוץ
קטגוריה:לחימה בטרור
מנהל התעבורה הפדרלי

**מנהל התעבורה הפדרלי** (באנגלית: **The Federal Transit Administration**) היא סוכנות הכפופה למחלקת התחבורה של ארצות הברית ואמונה על סיפוק סיוע פיננסי וטכני למערכות תחבורה ציבורית ברחבי ארצות הברית.

הסוכנות אחראת בין היתר על סיוע וטיפול באוטובוסים, ברכבות התחתית, רכבות קלות, רכבות פרווריוית, מונוריילים, מעבורות, חשמליות ומסיעונים. הממשלה הפדרלית, באמצעות הסוכנות, מעניקה סיוע כספי לפיתוח מערכות מעבר חדשות ולשיפור, תחזוקה ותפעול של מערכות קיימות.

המנהל הנוכחי של הסוכנות הוא מארק מולינרו, לאחר שנכנסה לתפקיד באוגוסט 2025 לתפקידו.

## היסטוריה
בשנת 1962 קרא נשיא ארצות הברית, ג'ון פיצג'רלד קנדי לקונגרס האמריקאי להקים תוכניות סיוע לתחבורה המונית. רק שנתיים לאחר מכן, החלו דברים להתקדם בנושא, ב-1964 חתם הנשיא, לינדון ג'ונסון על חוק הסעות עירוניות, שעבר ברוב של 212 תומכיים ו-129 מתנגדים בבית הנבחרים וברוב של 52 מול 41 בסנאט, במסגרת החוק הוקמה סוכנות בשם "המנהל לתחבורה עירונית".

ב-1991 שונה שם הסוכנות למנהל התעבורה הפדרלית, שם אותה נושאת הסוכנות עד היום.
## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: רשויות פיקוח
קטגוריה:ארצות הברית: תחבורה ציבורית
קטגוריה:מחלקת התחבורה של ארצות הברית
חוק הצהרת ויתור על כס המלוכה של הוד מעלתו 1936

**חוק הצהרת ויתור על כס המלוכה של הוד מעלתו (1936)** (באנגלית: **His Majesty's Declaration of Abdication Act**) היה חוק של הפרלמנט של הממלכה המאוחדת שהכיר ואשרר את התפטרותו של אדוארד השמיני, מלך הממלכה המאוחדת מכס המלכות, עקב רצונו להינשא לווליס סימפסון, שהייתה גרושה ולפיכך לא יכלה להינשא לו. החוק העביר את כס המלוכה לאחיו של אדוארד, ג'ורג' השישי, ונישל צאצאים עתידיים של אדוארד מהזכות לרשת את כס המלוכה בעתיד. 

## רקע משפטי
היה צורך בחקיקת החוק משתי סיבות. ראשית: עד אז לא הייתה דרך חוקית בממלכה המאוחדת המאפשרת למלך לוותר על תפקידו, ולכן הפרלמנט היה צריך להעביר חוק מיוחד שיאפשר לבצע את הפעולה הזו. לאחר מכן היה על המלך לאשר את החוק כדי שיוכל להיכנס לתוקף. על התהליך הזה נאלצו לחזור גם בקנדה ודרום אפריקה, משום שהן חוקקו את חוק וסטמינסטר (1931), המסדיר את היחסים בין ממלכות חבר העם הבריטי והמלוכה הבריטית. שנית, החוק הבטיח שצאצאיו של אדוארד לא יזכו לרשת את כס המלוכה בבוא היום ושחוק הנישואים המלכותיים (1772) לא יחול עליהם.

## ראו גם
* אדוארד השמיני, מלך הממלכה המאוחדת

## לקריאה נוספת
* Williams, Susan (2003). *The People's King: The True Story of the Abdication*. London: Allen Lane. .
* Ziegler, Philip (1991). *King Edward VIII: The official biography*. New York: Alfred A. Knopf. .

## קישורים חיצוניים
*  

## הערות שוליים

2021 06
קטגוריה:הממלכה המאוחדת: חוק ומשפט
קטגוריה:בית וינדזור: היסטוריה
קטגוריה:אדוארד השמיני, מלך הממלכה המאוחדת
מוזס בראון

**מוזס שיריף-למאר בראון** (באנגלית: **Moses Shirief-Lamar Brown**; נולד ב-13 באוקטובר 1999) הוא כדורסלן אמריקאי המשחק בעמדת הסנטר בקבוצת פורטלנד טרייל בלייזרס מליגת ה-NBA. הגובה של בראון הוא 2.18 מטרים.

## קריירת תיכונים ומכללות
בראון נולד וגדל בעיר ניו יורק. בנעוריו למד ב"תיכון ארכיבישוף מולוי" שברובע קווינס, ושיחק בקבוצת הכדורסל שלה לצד הרכז קול אנתוני. בתור אחד משחקני התיכונים המצטיינים בארצות הברית, נבחר בשנת 2018 להשתתף במשחק מקדונלד'ס אול-אמריקן.

בשנת 2018 החל ללמוד באוניברסיטת קליפורניה בלוס אנג'לס ("UCLA"). בעונתו היחידה בקבוצת הכדורסל של האוניברסיטה, רשם בראון ממוצעים של 9.7 נקודות, 8.3 ריבאונדים ו-1.9 חסימות למשחק.

## קריירת משחק מקצועית
לאחר שלא נבחר על ידי אף קבוצה בדראפט ה-NBA 2019, חתם בראון על "חוזה כפול" בקבוצת פורטלנד טרייל בלייזרס. לאורך עונת הרוקי שלו שותף בתשעה משחקים בלבד ב-NBA, אולם הצטיין בליגת הפיתוח של ה-NBA כשקלע 14.5 נקודות בממוצע למשחק עבור טקסס לג'נדס.

בעונה העוקבת חתם על "חוזה כפול" באוקלהומה סיטי ת'אנדר. מתוך 36 המשחקים הראשונים של הקבוצה שותף בראון בשבעה בלבד, ותרם 3.0 נקודות בממוצע למשחק; במהלך 36 המשחקים הנותרים הפך לשחקן חמישייה קבוע, והפתיע לטובה עם ממוצעים של 9.7 נקודות ו-10.2 ריבאונדים למשחק. במשחק מול בוסטון סלטיקס, ב-27 במרץ 2021, הצטיין כשקלע 21 נקודות ואסף 23 ריבאונדים, ולמחרת הומר חוזהו בקבוצה לחוזה NBA סטנדרטי.

לקראת עונת  הועבר יחד עם אל הורפורד בטרייד לבוסטון סלטיקס, תמורת קמבה ווקר ובחירת דראפט עתידית. לפני תחילת העונה, העבירה אותו בוסטון בטרייד נוסף, אל דאלאס מאבריקס, תמורת ג'וש ריצ'רדסון. ב-10 בפברואר 2022 שוחרר מדאלאס.

ב-10 במרץ 2022 חתם בראון על חוזה לעשרה ימים בקליבלנד קאבלירס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:שחקני NBA שלא נבחרו בדראפט
קטגוריה:כדורסלני פורטלנד טרייל בלייזרס
קטגוריה:כדורסלני טקסס לג'נדס
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:כדורסלני דאלאס מאבריקס
קטגוריה:כדורסלני קליבלנד קאבלירס
קטגוריה:סנטרים (כדורסל)
קטגוריה:אמריקאים שנולדו ב-1999
מכיר בן יהודה

רבי **מכיר בן יהודה** היה רב יהודי צרפתי, שחי בסוף המאה ה-10 ותחילת המאה ה-11, יליד מץ, ואחיו של רבנו גרשום מאור הגולה.

## חייו וחיבורו
על חייו אין לנו ידיעות מפורשות.

הוא ידוע בחיבורו "אלף בית דרבי מכיר". הספר לא השתמר, אך צוטט לעיתים קרובות על ידי רש"י, רשב"ם, אליעזר בן נתן, רבנו תם ותוספות. לפי שם הספר הוא סודר לפי סדר האלף-בית. מבין המובאות של הספר נראה שהוא היה בנוי כמעין מילון שביאר מילים קשות במשנה ובתלמוד בבלי. מספר הישר לרבינו תם נראה שגם הוכיח את דבריו. מכיר אימץ לרוב את הפרשנויות של אחיו רבנו גרשום, שהיה מורו של נתן מרומי. לעיתים הוא נבדל מאחיו בפירוש המלים, ובמקרים כאלה נתן מרומי אימץ בדרך כלל את דעתו של מכיר ולא של רבנו גרשום, אף על פי שהוא מעולם לא ציטט אותו בשמו בספר הערוך.

ניניו (מנחם בן מכיר בן מנחם בן מכיר ואחיו) כתבו בשמו את ספר "מעשה המכירי".

## לקריאה נוספת
*אברהם גרוסמן, **חכמי אשכנז הראשונים**, ירושלים ה'תשמ"ט, עמ' 103–102
* אברהם גרוסמן, "בני מכיר וספרם מעשה המכירי", **[[תרביץ]]** כרך מ"ו, חוברת א'-ב', תשל"ז, עמ' 110–132 

## הערות שוליים

קטגוריה:מילונאים צרפתים
קטגוריה:רבנים צרפתים
קטגוריה:יהודים במאה ה-10
קטגוריה:יהודי צרפת במאה ה-11
Tones for Joan's Bones

**Tones for Joan's Bones** הוא אלבום הסולו הראשון של פסנתרן הג'אז האמריקאי צ'יק קוריאה. האלבום כולל שלושה קטעים מקוריים של קוריאה, לצד עיבוד לקטע "This is New" של איירה גרשווין וקורט וייל. האלבום הוקלט בשנת 1966, אך יצא לאור רק בשנת 1968 על ידי חברת התקליטים אטלנטיק רקורדס.

קוריאה הקליט בעבר עם אמני ג'אז ידועים כמו הוברט לואוס, בלו מיטשל והרבי מאן, ששימש כמפיק האלבום. באלבום זה השתתף לראשונה ג'ו פארל, שעתיד להקליט עם קוריאה עוד אלבומים רבים כחלק מההרכב Return to Forever.

האלבום הונפק מחדש כתקליטור באריזה משולבת עם האלבום "Mountain in the Clouds" של מירוסלאב ויטוס.

## רשימת רצועות

## משתתפים
* צ'יק קוריאה - פסנתר
* וודי שו - חצוצרה
* ג'ו פארל - סקסופון, חליל
* סטיב סוולו - קונטרבס
* ג'ו צ'יימברס - תופים

## קישורים חיצוניים

* ביקורת על האלבום באתר AllMusic
* האזנה לאלבום באתר הזרמת המדיה Spotify

קטגוריה:אלבומי בכורה מ-1968
קטגוריה:אלבומי חברת אטלנטיק רקורדס
קטגוריה:צ'יק קוריאה
בן ציון חיים שלמה משולם זושא טברסקי

רבי **בן ציון חיים שלמה משולם זושא טברסקי** היה האדמו"ר מהורניסטייפול ורב הקהילה היהודית בדנבר, קולורדו, ארצות הברית.

## ביוגרפיה
נולד לאדמו"ר השלישי מהורניסטייפול, רבי יעקב ישראל טברסקי, בקרקוב בה' בתמוז ה'תרפ"ח. סבו רבי בן ציון יהודה לייב העיד עליו כשהיה בן 18 בלבד שהוא בקי בעץ חיים של רבי חיים ויטאל כמו שיהודי בקי בפסוקי 'אשרי'. למד בישיבת תורה ודעת, אצל רבי שרגא פייבל מנדלוביץ' ואצל רבי שלמה היימן שחיבבו אותו מאוד והיה שם ראש חבורת החסידים.

נשא את בתו של רבי יוסף לייפר מפיטסבורג. לאחר פטירת אביו בי' באב ה'תשל"ג מונה לממלא מקומו כצוואת אביו "אך תהילה לא־ל שיפה כח הבן מכח האב ושבני הרה"ג והצדיק הר"ר בן ציון חיים שלמה משולם זושא שליט"א כוחו יותר טוב ממני והוא בחכמתו וביראתו הקודמת ובצדקתו ידע איך לנהל ולהגביר ולהאדיר את תורת החסידות אשר ירשתי מדור דור".

הרב טברסקי כיהן כאדמו"ר במשך תשע שנים עד לפטירתו בשמחת תורה - כ"ג בתשרי ה'תשמ"ב.

נכדו רבי יעקב ישראל ניסן הוציא ספר "מלכות שלמה" ובו מקבץ מדברי תורותיו והנהגותיו. מהדורה שנייה ומורחבת של הספר יצאה לאור בליקווד, תשע"ו.

## ממשיכי דרכו
בנו רבי מרדכי דוב, ממלא מקום אביו כאדמו"ר מהורניסטייפול בבית מדרשו שבפלטבוש, ברוקלין, ניו יורק.

חתנו רבי שלום שכנא פרידמן, ממלא מקום וממשיך דרך חותנו כאדמו"ר מהורניסטייפול בארץ ישראל. בתחילה בשכונת סנהדריה שבירושלים, ומתשע"ח בביתר עילית.
## קישורים חיצוניים
* 

קטגוריה:אדמו"רי בית צ'רנוביל
קטגוריה:יהודים שהיגרו מפולין לארצות הברית
שלמה
קטגוריה:אמריקאים שנולדו ב-1928
קטגוריה:אמריקאים שנפטרו ב-1981
Now He Sings, Now He Sobs

**Now He Sings, Now He Sobs** הוא אלבום הסולו השני של פסנתרן הג'אז האמריקאי צ'יק קוריאה, אשר פורסם בדצמבר 1968, מעט אחרי יציאת אלבומו הראשון, Tones for Joan's Bones. בשנת 2002 יצא מחדש כתקליטור על ידי חברת Blue Note יחד עם רצועות בונוס שהוקלטו בשנת 1975.

## הפקה
האלבום הוקלט על ידי הטריו-ג'אז של קוריאה, שהורכב ממנו כפסנתרן וכסולן, הבסיסט מירוסלאב ויטוס, והמתופף רוי היינס. כל הרצועות מורכבות מהמבנה הקלאסי של סטנדרט ג'אז, כאשר גוף השיר (Head) הוא המנגינה החוזרת על עצמה, אותה כתב לרוב קוריאה, בתחילת השיר ובסופו, כאשר באמצעו מתחוללים סבבי אלתורים של חברי ההרכב. בעוד שחלק מהאלתורים מורכבים מתבניות קבועות וקלאסיות, באלבום קיימים גם אלתורים חופשיים רבים בהם אין חוקיות קבועה.

בגרסת התקליטור התפרסמו שתי רצועות בונוס, האחת היא גרסת כיסוי לשיר "Pannonica" מאת ת'לוניוס מונק, והקטע "My One and Only Love" של קוריאה.

בשנת 1999 הוענק לסינגל "Now He Sings, Now He Sobs", שעל שמו נקרא גם האלבום, פרס היכל התהילה של הגראמי.

## רשימת רצועות

## משתתפים
* צ'יק קוריאה - פסנתר
* מירוסלב ויטוש - בס
* רוי היינס - תופים
* סאני לסטר - מפיק

## קישורים חיצוניים

* ביקורת על האלבום באתר AllMusic
* סיקור האלבום באתר Discogs
* האזנה לאלבום בשירות הזרמת המדיה Spotify

## הערות שוליים

קטגוריה:צ'יק קוריאה
Is (אלבום)

**Is** הוא אלבום האולפן השלישי של הפסנתרן האמריקאי צ'יק קוריאה, שפורסם בשנת 1969 על ידי חברת Solid State . בשנת 2002, חברת Blue Note Records פרסמה מחדש את כל הרצועות מאלבום זה, בנוסף למספר רצועות בונוס. זהו אלבום ג'אז ופיוז'ן, אשר הוקלט על ידי קוריאה ומספר נגנים נוספים, שחלקם ילוו אותו עוד שנים רבות באלבומיו.

האלבום מורכב מארבעה קטנים, שהראשון בהם הוא "Is", כשם האלבום, האורך כמעט חצי שעה. מלבד הקטע השני, "Jamala", שמות הקטעים יחדיו מרכיבים את הביטוי "This Is It" ("זהו זה"), כאשר האחרון, שנושא את שם המילה האחרונה בצירוף, אורך חצי דקה בלבד, ו"סוגר" את האלבום.

## רשימת רצועות

## משתתפים

* צ'יק קוריאה - פסנתר, פסנתר חשמלי
* וודי שו - חצוצרה
* בני מאופין - סקסופון טנור
* הוברט לואס - חליל, חליל פיקולו
* דייב הולנד - קונטרבס
* ג'ק דז'ונט - תופים
* הוראס ארנולד - כלי הקשה

## הערות שוליים

קטגוריה:צ'יק קוריאה
Sundance

**Sundance** הוא אלבום האולפן הרביעי שהוקלט על ידי צ'יק קוריאה, אף שיצא שביעי, אחרי האלבומים The Song of Singing ו-A.R.C. הוא הוקלט בשנת 1969 אך לא נערך ופורסם עד 1972 עת הונפק והופץ על ידי חברת התקליטים Groove Merchant. בשנת 2002, חברת התקליטים Blue Note הוציאה מחדש את כל הקלטותיו של קוריאה משנת 1969 על גבי תקליטורים, כולל "Sundance", לצד הרצועות מהאלבומיו הקודמים של קוריאה.

האלבום מכיל ארבעה קטעי ג'אז ארוכים (בין 7 ל-10 דקות כל אחד), שנכתבו על ידי קוריאה. ההרכב עמו הקליט קוריאה את האלבום הוא אותו אחד שעמו הקליט את אלבומו הקודם, "Is".

## רשימת השמעה

#

## משתתפים
* צ'יק קוריאה - פסנתר
* הוברט לואס - חליל, חליל פיקולו
* בני מאופין - סקסופון טנור
* וודי שו - חצוצרה
* דייב הולנד - גיטרה בס
* ג'ק דז'ונט - תופים
* הוראס ארנולד - כלי הקשה

## הערות שוליים

## קישורים חיצוניים
* ביקורת על האלבום באתר AllMusic
* מידע על האלבום באתר Discogs
* האזנה לאלבום בשירות הזרמת המדיה ספוטיפיי

קטגוריה:צ'יק קוריאה